Ivo Pękalski

Ivo Dominik Pękalski (født 3. november 1990 i Lund) er en svensk fotballspiller, som spiller for Malmö FF. Pękalski er midtbanespiller.

 Oppvekst 
Pękalski ble født i Lund, og vokste opp i bydelen Linero, øst i Lund.«Ivo Pekalski om varför han nobbade Liverpool», av Helen Johansson, svenskafans.com, 14. oktober 2009. Besøkt 12. januar 2013  I 2006 begynte Pękalski på idrettslinjen på Polhemskolan, men byttet etter kort tid til det regionale fotballgymnaset i Landskrona på grunn av rekrutteringen i Landskrona BoIS.

Pękalski begynte svært tidlig å spille fotball i Linero IF, hvor hans far, Roman Pękalski, var trener. Som elleveåring gikk Pekalski, sammen med faren og lagkamerater, over til Lunds BK. I perioden 2005 til 2009 spilte han for Landskrona BoIS.

 Malmö FF 
Pękalski signerte for Malmö FF 27. juli 2009, en kontrakt med varighet til 2013. Han debuterte for klubben hjemme mot Örebro SK den 23. mars 2010, etter å ha blitt byttet inn etter drøyt halvspilt andreomgang. I løpet av 2010-sesongen spilte Pękalski seg inn på førstelaget, hvor han som regel spilte sammen med Wílton Figueiredo.

 Landslagskarriere 
Pękalski har spilt aldersbestemt landslagsfotball for Sverige. Pękalski, som en følge av sine polske foreldre har dobbelt statsborgerskap, kan være aktuell for landslagsspill for Polen i framtiden. I 2005 ble Pękalski kontaktet av det polske fotballforbundet, men hadde da allerede takket ja til Sverige.«Hyllad av Zlatan – nu kan han byta landslag», Fredrik Jönsson, aftonbladet.se, 19. august 2011. Besøkt 12. januar 2013 

 Meritter 
Malmö FF
 Allsvenskan (1): 2010
 Fotbollsgalan 2010: Årets nykommer

 Referanser 

 Eksterne lenker 

 «Ivo Pekalski», profil hos mff.se 

Kategori:Svenske fotballspillere
Kategori:Fotballspillere for Landskrona BoIS
Kategori:Fotballspillere for Malmö FF
Kategori:Fotballspillere for Lunds BK
Kategori:Personer fra Lund
Kategori:Fødsler i 1990